EkBass/fiwiki-20250220-pages-articles huggingface dataset:
Salon rautatieasema

Salon rautatieasema (, , ratakm 154+300) on rantaradan varrella sijaitseva rautatieasema, joka sijaitsee Salon kaupungin keskustassa. Asemalla pysähtyvät kaikki Helsingin ja Turun välillä liikennöivät henkilöjunat lukuun ottamatta junia S 975 klo 16.10 Helsinki-Turku ja S 976 klo 7.08 Turku-Helsinki ja siellä on myös tavaraliikennettä. Asemaa käyttää vuosittain noin 320 000 henkilöjunamatkustajaa. Aseman sisätiloissa palvelee yksi ja ulkotiloissa yksi lippuautomaatti. Asemalla on kaksi matkustajaliikenteen käytössä olevaa korotettua laituria ja raiteiden alittamista varten asemalla on tunneli, josta uloskäynti tapahtuu portaita ja hissillä. Pääsääntöisesti Helsinkiin liikennöidään raiteelta 1 ja Turkuun raiteelta 2. Kaksi Turun junaa käyttää kuitenkin raidetta 1. Salon rautatieasema valmistui vuonna 1898 arkkitehti Bruno Granholmin suunnittelemana, jollaisessa asussa asema on säilytetty. Salon rautatieasema on VR:n Vuoden asema 2005. Palkinnon jakamista Salolle perusteltiin myynnin kehityksellä (9 % parempi edelliseen vuoteen verrattuna), asiakaspalvelun laadulla sekä aseman siisteydellä. Senaatti-kiinteistöt laittoi asemarakennuksen myyntiin 2012 ja keväällä 2013 se sai uuden omistajan. Kahvilayrityksen lisäksi asemalla toimi ennen vuokralaisena VR:n lipunmyynti supistetuilla aukioloajoilla, kunnes se lakkautettiin 2. elokuuta 2014. Aseman odotustila suljettiin 1. marraskuuta 2021. Asemalla on lippuautomaatti. Salon posti juhlistaa 9.10.2013 postimerkin päivää omalla postimerkillä ja erikoisleimalla, Salo-postimerkin kuva-aiheena on Salon asema. Matkaa seuraavalle asemalle Ervelään kertyy 25 kilometriä ja Paimioon 29 kilometriä. Turkuun on 56 kilometriä ja Helsinkiin 144 kilometriä. Museovirasto on määritellyt Salon rautatieasemanseudun ja vanhan kauppalamiljöön yhdeksi Suomen valtakunnallisesti merkittävistä rakennetuista kulttuuriympäristöistä. ==Lähteet== ==Aiheesta muualla== Rautatieasema Luokka:Varsinais-Suomen henkilöliikenteen rautatieliikennepaikat Luokka:Valtakunnallisesti merkittävät rakennetut kulttuuriympäristöt Suomessa Luokka:Bruno Granholmin suunnittelemat rakennukset Luokka:Suomen 1890-luvulla rakennetut rautatieliikennepaikat
Rubén Martínez

Rubén Iván Martínez Andrade, pelaajanimeltään Rubén (s. 22. kesäkuuta 1984 Coristanco, A Coruñan maakunta, Espanja) on espanjalainen jalkapallomaalivahti, joka edustaa Espanjan pääsarjassa Primera Divisiónissa pelaavaa Levantea. Rubén siirtyi Barcelonan junioreihin 13 vuoden iässä ennen kauden 1997–1998 alkua. Tätä ennen hän pelasi Bergantiñosin ja Orillamarin juniorijoukkueissa kotiseudullaan A Coruñan maakunnassa. Barcelonan edustusjoukkueessa Rubén on esiintynyt kahdessa pääsarjaottelussa kaudella 2004–2005. Hän toimi edustusjoukkueen kolmosmaalivahtina Víctor Valdésin ja Albert Jorqueran jälkeen, jonka lisäksi hän pelasi B-joukkueen maalivahtina. Kauden 2007–2008 hän vietti lainalla Racing Ferrolissa, jossa ei vastuuta kuitenkaan tullut. Vuonna 2008 Rubén siirtyi Cartagenaan vapauduttuaan sopimuksestaan. Hän pelasi kahden kauden aikana yhteensä 80 ottelua. 25\. elokuuta 2010 hän siirtyi Málagaan 1,35 miljoonan euron siirtokorvauksella. == Lähteet == * Rubénin tilastot BDFutbol -sivustolla Luokka:Espanjalaiset jalkapallomaalivahdit Luokka:Vuonna 1984 syntyneet Luokka:Elävät henkilöt
Yves Makabu-Makalambay

Yves Ma-Kalambay (s. 31. tammikuuta 1986) on belgialainen 197 senttimetriä pitkä jalkapallomaalivahti, joka edustaa Edinburghilaista Hibernian FCtä. Ma- Kalambay kuuluu Belgian alle 21-vuotiaiden maajoukkueen rinkiin. Ma-Kalambayn vanhemmat ovat kongolaisia. Luokka:Belgialaiset jalkapallomaalivahdit Luokka:Vuonna 1986 syntyneet Luokka:Elävät henkilöt
Woven Hand

Woven Hand (tai Wovenhand) on yhdysvaltalainen, Denveristä, Coloradosta kotoisin oleva yhtye, jonka entinen 16 Horsepower -yhtyeen laulaja David Eugene Edwards perusti vuonna 2001. Woven Handin musiikissa on vaikutteita alternative countrysta, post-rockista, punkista, industrialista, folk rockista, vanhanajan musiikista, Amerikan alkuperäiskansan musiikista ja romanimusiikista. Allmusic kuvailee yhtyeen musiikkia synkeäksi, aavemaiseksi, unenomaiseksi, orgaaniseksi ja tunnelmalliseksi. Yhtyeellä on maailmanlaajuinen levytyssopimus Glitterhouse Recordsin ja Sounds Familyren kanssa, ja viime vuosina Woven Hand on tehnyt Yhdysvaltojen lisäksi kiertueita Keski- ja Pohjois-Euroopassa. David Eugene Edwards on konsertoinut muiden muassa Nick Caven, Shane McGowanin, ja Morphinen kanssa. Mosaic-levyn myötä yhtyeen sanottiin nousseen yhdeksi nykypäivän merkittävimmistä vaihtoehtorock- yhtyeistä. == Historia == Edwards aloitti Wovenhandin sooloprojektina vuonna 2001, kun hänen pääasiallinen yhtyeensä 16 Horsepower piti taukoa toiminnastaan. Wovenhandin ensimmäisissä konserteissa esiintyivät Edwards ja Daniel McMahon, joka vastasi useista eri soittimista. Yhtyeen esikoisalbumi Woven Hand julkaistiin vuonna 2002 Glitterhouse Recordsilla. Kiertueella esiintyivät kokoonpanossa Edwards, McMahon, rumpali Ordy Garrison ja sellisti Paul Fonfara. Vuonna 2003 julkaistiin erään tanssiesityksen soitintana käytetty albumi Blush Music, joka sisältää lähinnä uudelleensovitettua materiaalia esikoisalbumilta. Kiertueella Shane Trost soitti Fonfaran sijasta. Vuonna 2004 Consider the Birds julkaistiin Sounds Familyrellä, joka julkaisi myös uudelleen yhtyeen edellisen albumin. Edwards soitti useita instrumentteja studiossa: hän ja Garrison tekivät kiertueen kahdestaan. Vuonna 2005 16 Horsepower lopetti, ja Wovenhandiin liittyi belgialainen kitaristi Peter van Laerhoven. McMahon ja Trost eivät olleet enää aktiivisia yhtyeessä. Garrison and van Laerhoven soittivat joitain osuuksia vuoden 2006 Mosaic-albumilla, joka oli kuitenkin pääasiassa Edwards soolojulkaisu. Kiertueella soitti Pascal Humbert, 16 Horsepowerin perustaja ja basisti. Edward teki myös soolokiertueita Wovenhandin nimellä. Vuoden 2008 Ten Stones oli yhtyeen ensimmäinen albumi, jonka yhtye äänitti yhdessä kaikkien jäsentensä kanssa. Wovenhand oli nyt virallisesti yhtye, joskin Edwards on yhä selkeästi keulahahmo. Vuonna 2009 yhtye toimi kolmihenkisenä, ilman van Laerhovenia. Vuonna 2010 yhtye julkaisi albumin The Threshing Floor. Decibel-lehden mukaan yhtye on huomattavasti suositumpi Euroopassa kuin Yhdysvalloissa.Bartkevicz, Anthony. Decibel, lokakuu 2007 Yhtye teki keväällä 2010 kaksi konserttia Suomessa, Tampereella Klubilla 30. toukokuuta ja Helsingissä Tavastialla 31. toukokuuta. ==Diskografia== ===Albumit=== * * * * * * * * * * ==Lähteet== ==Aiheesta muualla== *Woven Handin eurooppalainen sivu *Woven Handin Rwin.Nl- sivu * Luokka:Yhdysvaltalaiset rockyhtyeet
Parenteeliperiaate

Parenteeliperiaate on peräisin roomalaisesta oikeudesta. Suomessa perinnöstä säännellään pääasiassa perintökaaressa, jossa on säännökset myös parenteeliperiaatteesta. Periaatteessa on kolme parenteelia (parenteelilla tarkoitetaan suvun henkilöitä, jotka polveutuvat samasta kannasta, esimerkiksi perittävän lapset ja hänen jälkeläisensä): ensimmäisen parenteelin muodostavat perittävän lapset jälkeläisineen, toisen parenteelin muodostavat perittävän vanhemmat jälkeläisineen ja kolmannen, perittävän isovanhemmat lapsineen. Kuolleen isovanhemman tilalle tulevat tällöin siis perittävän tädit, sedät ja enot. Serkut eivät enää kuitenkaan voi periä. Lesken asema perimisjärjestyksessä sijoittuu ensimmäisen ja toisen parenteelin välille. Jos perittävällä ei ole rintaperillisiä, perintö menee kokonaisuudessaan leskelle. Järjestelmä on yksinkertainen: perintö menee ensisijaisesti ensimmäiselle parenteelille. Jos sen joukoissa ei kuitenkaan ole enää eläviä, perintö menee toiselle. Jos ei siinä tai kolmannessakaan parenteelissa ole eläviä jälkeläisiä eikä testamenttia ole tehty, perintö menee valtiolle. Luokka:Perintöoikeus Luokka:Roomalainen oikeus
Aleksandr Rutskoi

Aleksandr Vladimirovitš Rutskoi (, s. 16. syyskuuta 1947) on ukrainalaissyntyinen venäläinen poliitikko ja Venäjää edeltäneen Neuvostoliiton ilmavoimien upseeri. Hän oli Jeltsinin varapresidentti ja korkein neuvosto nimitti hänet vuoden 1993 kriisin yhteydessä presidentiksi. Ukrainan Proskurivissa syntynyt Rutskoi lähti sotilasuralle ja valmistui 1972 Barnaulista ilmavoimien koulusta ja Gagarinin ilmavoimien akatemiasta Moskovasta 1980. Hän palveli Afganistanissa lentäjänä ja komensi rynnäkkökonerykmenttiä. Hänet ammuttiin alas kahdesti, 1986 ja 1988 hänen lentämänsä Su-25 eksyi Pakistanin ilmatilaan ja Pakistanin ilmavoimien F-16 ampui sen alas. Rutskoi joutui mujahideenien vangiksi, mutta hänet vapautettiin myöhemmin. Hän sai vuonna 1988 Neuvostoliiton sankarin arvonimen urheudestaan. Boris Jeltsin valitsi populistisen sotasankarin varapresidenttiehdokkaakseen vuoden 1991 presidentinvaaleihin. Rutskoi toimi Venäjän varapresidenttinä 10. kesäkuuta 1991 – 21. syyskuuta 1993. Vuoden 1992 lopulla Rutskoi alkoi vastustaa avoimesti Jeltsinin talous- ja ulkopolitiikkaa ja syytti hänen hallintoaan korruptiosta. Maaliskuussa 1993 korkein neuvosto yritti erottaa Jeltsinin. Seuraavina kuukausina Jeltsin puolestaan syytti Rutskoita korruptiosta. 1. syyskuuta 1993 hän laati asetuksen, joka pidätti Rutskoin varapresidentin virastaan. Venäjän perustuslaillinen oikeus ja parlamentin puhemies Ruslan Hasbulatov julistivat toimen perustuslain vastaiseksi. 21\. syyskuuta 1993 Jeltsin hajotti korkeimman neuvoston, mitä edustajat pitivät perustuslain vastaisena ja katsoivat presidentin oikeuksien lakanneen tämän seurauksena perustuslain artiklan 121–6 mukaan. Seuraavana yönä Rutskoi saapui parlamenttitalolle ja sai parlamentilta Venäjän virkaa tekevän presidentin aseman. Kaksiviikkoisen parlamenttitalon piirityksen ja mellakoinnin jälkeen Jeltsinille uskolliset armeijan joukot valtasivat parlamenttitalon ja Rutskoi pidätettiin muutamaksi kuukaudeksi, mutta syytteitä ei nostettu. Vapauduttuaan Rutskoi perusti Derzava (Suurvalta) -nimisen puolueen, joka ei kuitenkaan päässyt duumaan vuoden 1995 vaaleissa sillä puolue sai vain 2,5 prosenttia annetuista äänistä. Sittemmin Rutskoi oli muun muassa Kurskin alueen kuvernöörinä 1996–2000 kommunistien ja "isänmaallisten voimien" tukemana. Hänen ehdokkuutensa jatkokaudelle estettiin vuonna 2000. ==Lähteet== ==Aiheesta muualla== Luokka:Venäjän federaation kuvernöörit ja aluejohtajat Luokka:Neuvostoliiton sankarit Luokka:Venäläiset poliitikot Luokka:Varapresidentit Luokka:Neuvostoliittolaiset sotilaat Luokka:Vuonna 1947 syntyneet Luokka:Elävät henkilöt
GeForce

GeForce on Nvidian käyttämä tavaramerkki grafiikkasuorittimilleen. Nvidian ensimmäinen GeForce-merkkinen näytönohjain GeForce 256 ilmestyi lokakuun 31. päivänä vuonna 1999. == GeForce-sarjat == * GeForce 256 - DirectX 7 -tuki, DDR-muisti * GeForce 2 -sarja - DirectX 7 -tuki * GeForce 3 -sarja - DirectX 8.0 -tuki, MSAA-reunanpehmennys * GeForce 4 -sarja - DirectX 8.1 -tuki * GeForce FX -sarja - DirectX 9 -tuki * GeForce 6 -sarja - DirectX 9c -tuki, PCI Express -teknologia, SLI-ominaisuus * GeForce 7 -sarja - nopeampia DirectX 9c -piirejä * GeForce 8 -sarja - DirectX 10 -tuki, yleiskäyttöiset shader- prosessorit * GeForce 9 -sarja - paranneltu versio 8-sarjasta * GeForce 100 -sarja * GeForce 200 -sarja * GeForce 300 -sarja * GeForce 400 -sarja * GeForce 500 -sarja * GeForce 600 -sarja * GeForce 700 -sarja * GeForce 800 -sarja * GeForce 800M -sarja * GeForce 900 -sarja * GeForce 10 -sarja * GeForce 16 -sarja * GeForce 20 -sarja * GeForce 30 -sarja * GeForce 40 -sarja ==GeForce-korttien valmistajat== Nvidia ei myy GeForce-kortteja vähittäismyyntinä vaan myy GeForce-grafiikkasuorittimia kolmannen osapuolen piirilevyvalmistajille, jotka puolestaan rakentavat ja myyvät GeForce- piirilevyjä vähittäismyyntiin ja OEM-valmistajille. Piirilevyvalmistajia ovat: * Sapphire * XFX * Asus * Gigabyte * MSI * Biostar * Gainward * Diamond * HIS * PowerColor * Club 3D * VisionTek * Force3D * Palit * PNY * EVGA == Aiheesta muualla == * Nvidian kotisivut == Lähteet == Luokka:Nvidia Luokka:Grafiikkasuorittimet
Pojat (yhtye)

Pojat on suomalainen ramopunk-yhtye. Pojat julkaisi ensimmäisen albuminsa vuonna 1990 Ayshire-levymerkin kautta. Pian tämän jälkeen tamperelainen Poko Rekords kiinnitti yhtyeen ja ensimmäinen Poko-single "Pala maata hautausmaalta" / "Thaimaa" / "Herra postimies" ilmestyi vuonna 1991. Samana vuonna ilmestyi myös single "Pasi Virtanen" / "B5", joka nousi tammikuussa 1992 Suomen virallisen singlelistan ykköseksi. Vuonna 1992 ilmestyi ensimmäinen Pokon julkaisema Pojat-albumi Irti. 1990-luvulla Poko julkaisi yhtyeeltä kaikkiaan neljä albumia ja yhden kokoelman. Vuonna 1996 julkaistun Pure-albumin jälkeen yhtyeen levytysvauhti hiljeni ja yhtyeen uudempaa materiaalia kuultiin vain yksittäisillä singleillä sekä eri esittäjien julkaisuilla. Vuonna 2003 yhtye päätti pitkän tauon albumien teossa, kun Ayshire julkaisi järjestyksessä kuudennen Pojat-albumin Palaa. Vuonna 2008 yhtye teki levytyssopimuksen Rocket Recordsin kanssa ja uusi albumi Ketä sä rakastat ilmestyi keväällä 2009. Samainen levy-yhtiö julkaisi myös elokuussa 2010 CD-uusintapainoksen yhtyeen ensimmäisestä albumista Pojat. == Entiset jäsenet == * Manu Ojanen (ex-Hellhound) * Pasi Pakarinen (ex-Sensuuri) * Make Virtanen (ex-Room 100, Piilokärki, Circle Tone, Youngsters) * Marko Kantola (myös The Nightingales) * Paavo "Pantse" Haapio (Kari Peitsamon Skootteri) * Jussi Santalahti (ex-Hellraisers) * Sami Mikkola (Rehtorit) * Kaide Haikonen (Ne Luumäet) == Diskografia == === Studioalbumit === * * * * * * * * * === EP:t === * * * * === Split-albumit === * * * === Kokoelma-albumit === * * === Singlet === * ”Pala maata hautausmaalta” (1991, Poko) * ”Pasi Virtanen” (1991, Poko) * ”Lemmikkihautuumaa” (1994, Poko) * ”Aina lauantai” (1998, Poko) * ”Mä uskon meihin” (2003, maxi-single, Ayshire) * ”Uskovainen” (2020, Hiljaiset Levyt) === Kokoelmilla === * * == Aiheesta muualla == *Pojat Facebookissa *Miika Söderholmin sivut * Pojat finnmusic.net -sivustolla * Pojat Ramopunk.com -sivustolla * Ylen Elävä arkisto: Pojat livenä 1992 Luokka:Suomalaiset punkyhtyeet
Kelloseppäkoulu

thumb|Kelloseppäkoulun rakennus Espoon Leppävaarassa. Kelloseppäkoulu () on Espoon Leppävaarassa toimiva yksityinen ammattioppilaitos, jonka kelloalan koulutusohjelmassa koulutetaan kelloseppiä ja mikromekaanikkoja sekä erillisillä kursseilla kello- ja jalometallialan erikoismyyjiä. Koulua ylläpitää Kellosepäntaidon edistämissäätiö, jonka taustalla on Kelloseppäliitto. Kelloseppäkoulu on Suomen ainoa ammattioppilaitos, jossa koulutetaan kelloseppiä. Kelloseppäkoulusta ovat valmistuneet mm. Kari Voutilainen ja Stepan Sarpaneva. == Historia == Kelloseppäkoulun perustaminen lähti liikkeelle, kun Oy Perkon omistaja Esteri Perkko lahjoitti hanketta varten 500 000 mk. Koulu perustettiin Lahteen vuonna 1944. Lahdessa koulu toimi aina vuoteen 1959, jolloin Tapiolaan valmistuivat uudet koulu- ja asuntolarakennukset. Koulu toimi 1970-luvulle saakka sisäoppilaitoksena. Kelloseppäkoulu ryhtyi vuonna 1997 kouluttamaan mikromekaanikkoja kasvavan tarkkuusteollisuuden tarpeisiin ja koulutus kehitettiin yhteistyössä teollisuuden kanssa. Metalliteollisuuden Keskusliitto (vuodesta 2003 Teknologiateollisuus ry) ja Sähkö- ja elektroniikkateollisuusliitto tukivat koulutuksen aloittamista. 2010-luvulla kello- ja mikromekaniikan koulutus lopetettiin kaikista muista ammattioppilaitoksista, joissa sitä järjestettiin (Validia, Varia ja Hyria). == Koulutus == Kouluun valitaan vuosittain yhteensä 30 opiskelijaa: heistä 15 aloittaa kelloseppälinjalla ja toiset 15 mikromekaanikkolinjalla. Kolmivuotisen koulutuksen jälkeen kellosepät työllistyvät korjaus- ja myyntitehtäviin, toimivat yrittäjinä tai siirtyvät rinnakkaisaloille. Opiskelijoiden työtilanne on hyvä: pelkästään Espoon yritykset palkkaisivat kolme kertaa enemmän osaajia kuin koulusta valmistuu. Espoon Otaniemessä toimii esimerkiksi piensatelliittien moottoreita valmistava yritys, joka tarvitsee Kelloseppäkoulun mikromekaanikkojen osaamista tulitikkurasian kokoisten moottoreittensa kokoamiseen. Kelloseppäkoulun kasvatteja työllistää myös Bluefors, joka valmistaa kvanttitietokoneiden jäähdyttimiä. == Katso myös == *Kelloseppä *Mikromekaanikko *Kellosepän työkalut == Lähteet == == Aiheesta muualla == *Kelloseppäkoulu *Kelloseppäliitto Luokka:Suomen ammattioppilaitokset Luokka:Espoon oppilaitokset Luokka:Leppävaara
Ympäristötiede

Ympäristötiede on ympäristöä ja ympäristöongelmia tutkiva tieteenala. Sen rajaukset vaihtelevat, mutta laajimmillaan käsitettynä ympäristötieteisiin voidaan lukea kaikki tieteet, jotka tutkivat fysikaalista ja orgaanista ympäristöä. ==Osatieteet== *Ilmakehätieteet: Ilmakehätieteisiin katsotaan kuuluvan esimerkiksi meteorologia, klimatologia ja ilmakemia. *Ekologia tutkii eliöiden ja eliölajien vuorovaikutusta toistensa sekä niitä ympäröivän elottoman ympäristön kanssa. *Ympäristökemia tutkii kemiallisten aineiden leviämistä, konversiota ja vaikutuksia elollisessa ja elottomassa luonnossa. *Geotieteet tutkivat Maan ja sen ilmakehän rakennetta sekä ilmiöitä. Niiden tutkimuksessa sovelletaan fysiikkaa, matematiikkaa, kemiaa ja biologiaa. *Maantiede tutkii Maan pintaa ja maan pinnalla esiintyviä sekä ihmisen että luonnon aikaansaamia ilmiöitä. ==Historia== ==Koulutus Suomessa== Suomessa ympäristötiedettä voi opiskella pääaineena Itä-Suomen yliopistossa, Jyväskylän yliopistossa sekä Helsingin yliopistossa. Lisäksi Turun yliopistossa on mahdollista suorittaa alempaan, kandidaatin tutkintoon johtava ympäristötieteen koulutusohjelma, johon pyritään avoimen yliopiston opintojen perusteella. ==Lähteet== ==Aiheesta muualla== *Ympäristötieteen opiskelusta Itä-Suomen yliopisto *Ympäristötiede ja -teknologia Jyväskylän yliopisto *Opiskelu ympäristötieteiden laitoksella Helsingin yliopisto *
Paneeli

Paneeli on yleisnimike toisiinsa ponttiliitoksin yhdistettäville verhouskappaleille. Paneeli on valmistettu yleisimmin puusta höyläämällä. Paneeleita voidaan valmistaa myös puukuitumateriaaleista kuten mdf:stä, tai vaikkapa muovista suulakepuristamalla. Yleisimmät puupaneelimateriaalit ovat mänty ja kuusi, mutta käytännössä paneeli voidaan valmistaa mistä tahansa sahatavarana saatavilla olevasta puulajista, kuten haavasta, tervalepästä, tai keisaripuusta. Puupaneeleita voidaan käsitellä lakkaamalla, vahaamalla, öljyämällä ja maalaamalla. Puupinnan sävyä voidaan myös muuttaa petsaamalla tai pintakäsittelemällä sävytetyillä lakoilla, öljyillä tai vahoilla. Puukuitupaneelit ovat joko maalattuja tai pinnoitettuja laminoimalla. Paneelia käytetään yleisimmin rakennusten ulkoverhouksissa, sekä kattojen ja seinien sisäverhouksissa. Yleinen paneelin käyttötapa on ns. puolipaneeli, joka tarkoittaa sisäseinän paneloimista pystyyn n. 1 000–1 200 mm:n korkeudelle lattiasta. Puupaneelit luokitetaan koon, puumateriaalin, pinnanlaadun, oksaisuuden, käyttötarkoituksen, ponttityypin ja profiilin mukaan. Esimerkiksi merkintä 15×95 STV/OK tarkoittaa 15 mm paksua, 95 mm leveää oksaista kuusipaneelia, jonka tarkennus STV tarkoittaa sisäpaneeli-täyspontti- vinokantti. HS 18×120 UYS tarkoittaa taas 18 mm paksua, 120 mm leveää hienosahattua paneelia, jonka tarkenne UYS tarkoittaa Ulkopaneeli- yksinkertainen pontti-suora kantti. Ulkoverhouspaneelit ovat yleensä kuusipaneeleita mäntyä paremman kosteudenkeston takia. Paneelien yleisimmät leveydet Suomessa ovat 95 ja 120 mm. Pituudet noudattavat yleisiä sahatavaramittoja, toisin sanoen paneelien pituudet ovat tyypillisesti 1 800–6 000 millimetriä, 300 millimetrin välein. Suomessa käytössä olevista paneeleista ja profiileista on olemassa RT-kortteja. 2006 aikana on julkaistu EN-sarjan standardi, jossa on määritetty muun muassa paneelien mittatoleransseja. == Katso myös == *Höylätavara Luokka:Puupohjaiset materiaalit == Aiheesta muualla == *Muotohöylätyt laudat ja listat Puuinfon sivulla
Daniel Norrmén

Daniel Norrmén (o.s. Ahnström, s. 11. helmikuuta 1975, Tukholma, Ruotsi) on ruotsalainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja. Norrmén edusti usean kauden ajan Suomen sarjoissa IFK Mariehamnia, jonka kapteeninakin hän toimi. Nykyään Norrmén toimii IFK Mariehamnin päävalmentajana. IFK Mariehamniin Norrmén siirtyi tukholmalaisesta IF Brommapojkarnasta kaudeksi 2003. Hän oli mukana nostamassa heti ensimmäisellä kaudellaan IFK Mariehamnia Ykköseen ja heti seuraavalla kaudella aina Veikkausliigaan asti. IFK:n kannattajien keskuudessa Norrmén tunnetaan nimellä Ahna, joka juontaa juurensa hänen entiseen sukunimeensä Ahnströmiin. Norrmén vaihtoi nimensä keväällä 2008 mentyään naimisiin. ==Saavutukset== * Guldbollen (IFK Mariehamnin paras pelaaja) vuonna 2004. ==Aiheesta muualla== * Pelaajakortti Veikkausliigan sivuilla Luokka:Ruotsalaiset jalkapalloilijat Luokka:Vuonna 1975 syntyneet Luokka:Elävät henkilöt
Tony Randall

Tony Randall (26. helmikuuta 1920 – 17. toukokuuta 2004) oli yhdysvaltalainen näyttelijä ja koomikko. Randall tuli tunnetuksi etenkin kolmesta yhteisestä elokuvasta Rock Hudsonin ja Doris Dayn kanssa. Näiden pikkutuhmien komedioiden nimet olivat Kaikki alkoi puhelimesta, Rakkaani, tule takaisin ja Älä lähetä kukkia. Tämän lisäksi hän näytteli muun muassa Marilyn Monroen tähdittämässä elokuvassa Lemmenloukku ja Woody Allenin elokuvassa Mitä kaikkea oletkaan aina halunnut tietää seksistä, mutta et ole rohjennut kysyä. Hän loi myös näyttävän uran TV:ssä. Hän näytteli vuosina 1970–1974 tv-sitcomissa Odd Couple, vuonna 1976 taas pyöri ohjelma Tony Randall Show. Vuonna 2003 hänellä oli sivurooli elokuvassa Vähät rakkaudesta, joka on Ewan McGregorin ja Renée Zellwegerin tähdittämä nykyversio Rock Hudsonin ja Doris Dayn seksikomedioista. Hän oli elämänsä aikana kaksi kertaa naimisissa ja toisesta avioliitosta tuli kaksi lasta. ==Aiheesta muualla== * Tony Randallin muistokirjoitus Helsingin Sanomissa * . * Tony Randall NNDB:ssä Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1920 syntyneet Luokka:Vuonna 2004 kuolleet
Perheoikeus

Perheoikeus on yksityisoikeuteen kuuluva oikeudenala, jonka tehtävänä on systematisoida avioliiton solmimiseen, lapsen sukunimen valitsemiseen sekä avioliiton päättymiseen liittyviä oikeudellisia kysymyksiä. Perheoikeuden alaan kuuluvat toisaalta aviopuolisoiden välisiä suhteita koskeva lainsäädäntö kuten puolisoiden omaisuussuhteet ja niihin liittyvät vallintarajoitukset, toisaalta lasten ja vanhempien välisiä suhteita koskeva lainsäädäntö kuten säännökset lasten huollosta ja elatuksesta sekä myös adoptiosta ja sen vaikutuksista. Avio-oikeus on osa perheoikeutta käsittäen muun muassa säädökset toisen omaisuuteen, joka aktualisoituu osituksessa. Laajemmassa mielessä voidaan perheoikeuteen lukea myös perintöoikeus. Suomen keskeisimpiä perheoikeudellisia lakeja ja asetuksia ovat: * Avioliittolaki (AL) * Avioliittoasetus * Laki lapsen huollosta ja tapaamisoikeudesta * Isyyslaki * Asetus isyyden vahvistamisesta ja kumoamisesta sekä lapsen elatuksesta * Laki lapseksiottamisesta == Katso myös == *Lastensuojelulaki *Lapsen oikeuksien sopimus *Perintö *Testamentti == Lähteet == *
Entlebuchinpaimenkoira

Entlebuchinpaimenkoira (, , ) on koirarotu, joka kuuluu sveitsinpaimenkoiriin. Entlebuchinpaimenkoira on neljästä sveitsinpaimenkoirasta pienin. Toisin kuin muut paimenkoiratKoirarotujen ensyklopedia, sivu 10., sveitsinpaimenkoirat kuuluvat Fédération Cynologique Internationalen eli FCI:n roturyhmäluokituksessa ryhmän yksi sijaan ryhmään kaksiFCI. Ne muodostavat tämän ryhmän alaryhmän kolme.Suomen Kennelliitto Pohjoismaiden kennelliitot luokittelevat sveitsinpaimenkoirat ryhmään G eli seurakoirien ryhmään.Koirarodut, sivu 451. Suomen Sveitsinpaimenkoirat -yhdistys toimii kaikkien sveitsinpaimenkoirien rotujärjestönä Suomessa.Koko perheen koirakirja, sivu 260. == Alkuperä == Entlebuchinpaimenkoiran kotiseutuna pidetään Entlebuchin aluetta Sveitsin Luzernin kantonissaKoirarodut, koira numero 47. tai Entlebuchin laaksoa Lüzernin ja Bernin alueilla. Tiettävästi entlebuchinpaimenkoira erotettiin omanlaiseksi koirakseen ensimmäisen kerran vuonna 1889, kun sitä kutsuttiin nimellä ”entlibuchinkoira”Huom. oikeinkirjoitus. (), mutta tuolloin sen katsottiin olevan samaa rotua kuin appenzellinpaimenkoira. Entlebuchinpaimenkoira oli kuolemassa sukupuuttoon vuonna 1912, mutta kantaa alettiin elvyttää. Professori Heim arvosteli vuonna 1913 neljä entlebuchinpaimenkoiraa Langenthalin koiranäyttelyssä, ja koira määriteltiin neljänneksi sveitsinpaimenkoiraksi sveitsiläiseen kantakirjaan. Omana rotunaan koiraa on pidetty vuodesta 1926 lähtien, kun tohtori B. Kohlerin aloitteesta perustettiin 20. elokuuta entlebuchinpaimenkoirayhdistys. Tästä alkoi rodun kehitys- ja jalostustyö. Seuraavana vuonna laadittiin ensimmäinen rotumääritelmä. Rotu yleistyi hitaasti, mutta sen suosio on nyttemmin ollut nousussa. == Lähteet == * * * * * * === Viitteet === == Aiheesta muualla == * * Luokka:FCI 2 Pinserit, snautserit, molossityyppiset ja sveitsinpaimenkoirat Luokka:Paimenkoirat Luokka:Sveitsiläiset koirarodut
Jean DeWolff

Jean DeWolff on Marvel-kustantamon luoma sarjakuvahahmo, jonka ensiesiintyminen tapahtui Marvel Team-Up -lehden numerossa 48. DeWolff toimi useimmiten yhteistyössä Hämähäkkimiehen kanssa. == Historia == Jean DeWolff syntyi New Yorkin kenties tiukimmalle poliisitarkastajalle koskaan, Phillip DeWolffille. Jean oli pariskunnan toinen lapsi ja poikaa toivonut Phillip vaati eroa vaimostaan Celiasta. Tuomioistuin asettikin Jeanin isoveljen Brianin huoltajuuden Phillipille ja antoi Jeanin äitinsä huostaan. Sekavan ja traumaattisen lapsuuden kokenut Jean sai turvaa uudesta isästään Carl Weatherbystä, joka piti Jeania kuin omana tyttärenään. Lopulta myös Jean päätyi poliisiuralle. Poliisiakatemiassa Jean sai kaikkien aikojen parhaimmat arvosanat. Ainoastaan hänen poliisitoimissaan kadonnut iseveljensä Brian oli pärjännyt paremmin. Lopulta Jean päätyi New Yorkin 37. poliisipiirin päälliköksi Manhattanille. Uransa aikana Jean yritti turhaan selvittää kadonneen veljensä kohtaloa ja tuli samalla tunnetuksi päättäväisenä ja taitavana johtajana. DeWolff tuli tunnetuksi myös käyttämiensä 1930-luvulta peräisin olevien autojensa ja retrovaatteidensa vuoksi. Ennen traagista kuolemaansa psykopaatti Synninpäästäjän käsissä, DeWolff joutui usein tekemisiin supersankarien, kuten Hämähäkkimiehen ja Rautamiehen kanssa. DeWolffin kuoltua Hämähäkkimies löysi DeWolffin asunnosta lukuisia kuvia itsestään, joka saattoi merkitä kovapintaisen poliisikapteenin kenties ihastuneen Hämähäkkimieheen. == Voimat ja varusteet == Kapteeni DeWolff ei omaa supervoimia. Hän on kuitenkin kovapintainen etsivä ja taitava ampuja sekä lähitaistelija. == Ultimate Jean DeWolff/Jeanne De Wolfe == Ultimate Marvel -jatkumossa DeWolff on edelleen kovapintainen poliisikapteeni, jonka moraali on joiltain osin kyseenalaistettavissa. Käsikirjoittaja Brian Michael Bendis muutti hahmon nimen muotoon Jeanne De Wolfe. On paljastunut, että De Wolfe toimii Kingpinin käskyläisenä hankkien näin tietoa poliisin sisäpiiristä rikollisherralle. Myöhemmin Tuomari tappoi De Wolfen ampumalla. Myös Hämähäkkimies sai selville De Wolfen petturuuden. Selvisi myös, että De Wolfe oli luultavasti maannut Kingpinin kanssa. Kingpin nähtiinkin suremassa De Wolfen kuolemaa, joka saattaa varmentaa näiden kahden intiimimmän suhteen luonteen. Luokka:Marvel-universumin sivuhenkilöt Luokka:Hämähäkkimiehen sivuhenkilöt
Reformointi

Reformointia käytetään mm. bensiinin valmistuksessa ja polttokennoissa. Bensiinin valmistuksessa suoraketjuisesta tai lievästi haaroittuneesta hiilivedystä poistetaan vetyä, jolloin muodostuu aromaattisia yhdisteitä, reformaattia. Tällöin kuitenkin pyritään aromaattisista yksinkertaisin eli bentseeni erottelemaan myrkyllisyytensä vuoksi pois. Aromaattiset yhdisteet nostavat bensiinin oktaanilukua. Polttokennotekniikassa reformoinnilla vetypitoinen polttoaine muutetaan vedyksi tai vetypitoiseksi kaasuseokseksi, joka myöhemmin reformoidaan puhtaaksi vedyksi. Reformointi voi tapahtua joko kennon sisä- tai ulkopuolella. Sisäinen reformointi toimii vain korkean lämpötilan polttokennoissa.http://users.tkk.fi/~smuranen/diplomityo.pdf Käytetyimmät prosessit metaanin reformoinnissa ovat : * Höyryreformointi: : CH_4 + H_2O \rarr CO + 3 H_2 * Osittaishapetus: :O_2 + 2 CH_4 \rarr 2 CO + 4 H_2 * Autoterminen reformointi, edellisten yhdistelmä Kuivareformointi: :CO_2 + CH_4 \rarr 2CO + 2H_2 http://herkules.oulu.fi/isbn9514280121/isbn9514280121.pdf on herättänyt suurta mielenkiintoa kahden kasvihuonekaasun, hiilidioksidin ja metaanin, välisenä reaktiona. Saatua synteesikaasua voidaan käyttää mm. Fischer–Tropsch- synteesissä keinotekoisten polttoaineiden valmistuksessa. == Lähteet == Luokka:Polttoaineet
Kirjatyö

Kirjatyö oli Viestintäalan ammattiliiton kustantama lehti. Kirjatyön edeltäjä oli 1893 perustettu Gutenberg, josta tuli 1916 Kirjatyö. Lehti painettiin Forssan Kirjapaino Oy:ssa monien muiden arkkipainossa painettavien erikoislehtien tapaan. Lehden viimeinen numero ilmestyi joulukuussa 2009. Viestintäalan ammattiliitto ja Kemianliitto yhdistyivät Teollisuusalojen ammattiliitoksi (TEAM), jonka uuteen Intiim-julkaisuun Kirjatyö yhdistettiin. Kirjatyön verkkoversio ilmestyi 1998–2009. ==Päätoimittajat== *Veli-Pekka Heino –2009 ==Aiheesta muualla== * Kirjatyön verkkolehti Luokka:Suomalaiset ammattilehdet
Viestintäalan ammattiliitto

Viestintäalan ammattiliitto oli suomalainen vuosina 1894–2009 toiminut graafisessa teollisuudessa (pääasiassa kirjapainoalalla) työskentelevien ammattiliitto. Toukokuussa 2009 järjestön liittokokous päätti fuusioitua Kemianliiton kanssa Teollisuusalojen ammattiliittoon (TEAM), joka aloitti vuoden 2010 alussa. Järjestö perustettiin 18.–20. elokuuta 1894 nimellä Suomen Kirjaltajaliitto. Rekisteröityminen vahvistettiin vuoden 1897 alussa. Vuodesta 1914 vuoteen 1997 järjestö toimi nimellä Suomen Kirjatyöntekijäin Liitto (SKL). Liitto oli Suomen vanhin valtakunnallinen ammattiliitto.Kirjatyö 1/2007 Maaliskuussa 1900 liitto solmi Suomen kirjapainon omistajain kanssa palkkatariffin, Suomen ensimmäisen valtakunnallisen työehtosopimuksen. Kirjatyö 4/2000 SKL kuului SDP:hen vuodesta 1905, mutta sisällissodan jälkeen tästä luovuttiin. Liitto kuului myös Suomen Ammattijärjestöön ja Kirjaltajain kansainväliseen sihteeristöön. Helmikuussa 1930 sosialidemokraattien hallitsema liitto erosi kommunistien hallitsemasta SAJ:stä ja vuoden 1931 alusta se liittyi Suomen Ammattiyhdistysten Keskusliittoon. SKL erosi SAK:sta 1958 sosialidemokraattien sisäisten riitojen vuoksi. Vuosina 1963–1967 SKL kuului uuteen SAJ:hin, ja kesäkuussa 1969 se oli mukana perustamassa uutta SAK:ta.Terttu Palhomaa: Jyväskylän kirjatyöntekijäin yhdistys 1919–1971 (JKY 1982), s. 69–77. Liiton perustivat alan Helsingin, Kuopion, Viipurin, Tampereen ja Turun yhdistykset sekä Porvoon, Vaasan, Jyväskylän ja Hangon kirjaltajat. Ensimmäisenä toimintavuonna jäsenmäärä oli 493. Työehtosopimusneuvotteluissa liitto teki kolme työehtosopimusta: kirjatyöntekijöiden, viestintäalan toimihenkilöiden (Grafinet) ja sanomalehtien jakajien. ==Puheenjohtajat== * Pentti Levo (1981–2002) *Pertti Raitoharju ==Lähteet== Luokka:Kirjapainotaito Luokka:Lakkautetut suomalaiset ammattiliitot Luokka:Suomen Sosialidemokraattinen Puolue
Vaalesjoki

Vaalesjoki (, Titovka) on 83 km:n pituinen joki Murmanskin alueen luoteisosassa Venäjällä. Joki saa alkunsa Inarin Välijärvestä (saameksi Koskâjävri).http://www.lappi.fi/lapinliitto/c/document_library/get_file?folderId=18281&name;=DLFE-979.pdf Lounaisen latvahaaran nimi on Valasjoki. Vaalesjoki virtaa koilliseen Petsamon piirin ja Kuolan piirin raja-alueella, joka vuosina 1920–1944 oli Suomen Petsamon ja Neuvostoliiton raja-aluetta. Se laskee Barentsinmeren Muotkavuonosta etelään työntyvään Valaslahteen.http://yle.fi/aihe/artikkeli/2014/12/04/mainilan-laukaukset- eivat-olleet-ainoa-talvisotaa-edeltanyt-provokaatio Toisessa maailmansodassa Vaalesjoki oli taistelujen kohteena operaatio Hopeakettua toimeenpantaessa 1941. Vaalesjoen suussa sijaitsi ennen samanniminen kalastajakylä. ==Lähteet== ==Aiheesta muualla== * *Virtaamatilastoja (15,5 km laskukohdasta yläjuoksulle)/ R-Arctic Net Luokka:Murmanskin alueen joet Luokka:Petsamon joet Luokka:Barentsinmereen laskevat vesistöt Luokka:Venäjän vesistöt
Kieran Lee

Kieran Lee (s. 22. kesäkuuta 1988 Tameside, Englanti) on englantilainen jalkapalloilija, joka edustaa Englannin Valioliigassa pelaavaa Manchester Unitedia. Hän on pelipaikaltaan keskikenttäpelaaja. Lähinnä ManU:n reservijoukkueessa pelaava Lee pääsi kauden 2006/07 harjoitusotteluissa kahdesti edustusjoukkueen ykkösmiehistöön, tuli vaihdosta sisään ottelussa Preston North Endia vastaan ja pelasi täydet 90 minuuttia 2-1 voitto-ottelussa Macclesfieldissa. 25\. lokakuuta 2006 Lee teki virallisen debyyttinsä ManU:ssa liigacupin ottelussa Crewe Alexandraa vastaan. Hän teki ottelun 2-1 voittomaalin. Vielä kaudella 2007–2008 Lee ei ole saanut kunnolla peliaikaa Manchesterissa ja United lainasikin hänet loppukaudeksi Mestaruussarjan Queens Park Rangersiin == Lähteet == == Aiheesta muualla == *Leen profiili ManU:n kotisivuilla Luokka:Englantilaiset jalkapalloilijat Luokka:Vuonna 1988 syntyneet Luokka:Elävät henkilöt
Skip Barber

Skip Barber (s. 16. marraskuuta 1936, Philadelphia, Yhdysvallat) on entinen yhdysvaltalainen Formula 1 -kuljettaja, joka osallistui kuuteen Formula 1 -osakilpailuun March-tallissa vuosina 1971-1972 ja ajoi myös sarjan ulkopuolisissa kilpailuissa. Hän ei saavuttanut yhtään MM-pistettä. Barber ajoi myös Trans Am -sarjaa, Canadian-American Challenge Cupia, Formula Fordia sekä Formula 5000:sta 1960-70-luvuilla. Vuonna 1974 hän oli Porsche 911 Carrera -autollaan Meksikon 1000 kilometrin kilpailussa kolmas. ==Formula 1 -tulokset== Vuosi Talli 1 2 3 4 5 6 7 8 9 10 11 12 Sijoitus Pisteet 1971 Gene Mason Racing RSA ESP MON DNQ DUT NC FRA GBR GER AUT ITA CAN Kesk. USA NC \- 0 1972 Gene Mason Racing ARG RSA ESP MON BEL FRA GBR GER AUT ITA CAN NC USA 16 \- 0 ==Lähteet== Luokka:Yhdysvaltalaiset Formula 1 -kuljettajat Luokka:Vuonna 1936 syntyneet Luokka:Elävät henkilöt
Harry Blanchard

Harry C. Blanchard (13. kesäkuuta 1929 Burlington, Vermont – 31. tammikuuta 1960 Buenos Aires, Argentiina) oli yhdysvaltalainen Formula 1 -kuljettaja, joka ajoi yhden kilpailun Porsche-tallissa vuonna 1959. Blanchardin ajoi ainoan Formula 1 -kilpailunsa Yhdysvaltain Grand Prix'ssa Sebringin radalla vuonna 1959. Hän sijoittui viimeisenä maaliin ajaneeksi eli seitsemänneksi, neljä kierrosta voittajaa Bruce McLarenia perässä. Muutamaa kuukautta myöhemmin Blanchard kuoli, kun hänen Porschensa kaatui Buenos Airesissa 1 000 kilometrin kilpailussa. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1929 syntyneet Luokka:Vuonna 1960 kuolleet
Angel Clare

Angel Clare on Art Garfunkelin sooloalbumi, joka julkaistiin vuonna 1973. == Kappaleet == :A-puoli # # # # # ;B-puoli # * # # # # == Lähteet == LP-levy S 69021 (CBS, 1973) Luokka: Vuoden 1973 albumit Luokka:Art Garfunkelin albumit
Charley Webb

Charlotte Anna "Charley" Webb (s. 26. helmikuuta 1988, Bury, Greater Manchester) on englantilainen näyttelijä, joka tunnetaan parhaiten roolistaan saippuasarjassa Emmerdale. Hän näyttelee Debbie Dingleä ja hän on aloittanut sarjassa vuonna 2002. Hän on näytellyt sarjassa lähes koko ajan, sillä hän on ollut vain lyhyillä äitiyslomilla pariin otteeseen. Ennen Debbien roolia Webb oli aikaisemmin esiintynyt Bugsy Malone -musikaalissa Manchesterissa kahdeksanvuotiaana. Hän opiskeli Philipsin korkeakoulussa Buryssa. Webb on naimisissa Emmerdalen näyttelijäkollegansa Matthew Wolfendenin kanssa. Parilla on kolme poikaa: Buster, Bowie ja Ace. Perhe asuu Yorkshiressa. == Lähteet == === Viitteet === == Aiheesta muualla == * Luokka:Englantilaiset näyttelijät Luokka:Vuonna 1988 syntyneet Luokka:Elävät henkilöt
Bob Bondurant

Robert L. Bondurant (27. huhtikuuta 1933 Evanston, Illinois, Yhdysvallat – 12. marraskuuta 2021Bob Bondurant 'iconic American racing hero' dies at 88 in Paradise Valley) oli yhdysvaltalainen Formula 1-kuljettaja. Bondurant ajoi yhdeksän kilpailua vuosina 1965–1966. Hän saavutti kaiken kaikkiaan kolme MM- pistettä Monacon GP:ssä 1966. Bondurant kelpuutettiin vuonna 2003 Motorsports Hall of Fame of Americaan. ==Formula 1 -tulokset== Vuosi Talli Auto Moottori 1 2 3 4 5 6 7 8 9 10 Sijoitus Pisteet North American Racing Team Ferrari 158 Ferrari V8 RSA MON BEL FRA GBR NED GER ITA USA \- 0 Reg Parnell Racing Lotus 33 Climax V8 MEX \- 0 Team Chamaco Collect BRM P261 BRM V8 MON BEL FRA GBR NED GER ITA 14\. 3 Anglo American Racers Eagle T1G Climax S4 USA 14\. 3 Anglo American Racers Eagle T1G Weslake V12 MEX 14\. 3 == Lähteet == Luokka:Yhdysvaltalaiset Formula 1 -kuljettajat Luokka:Vuonna 1933 syntyneet Luokka:Vuonna 2021 kuolleet
Flavius Orestes

Flavius Orestes (k. 28. elokuuta 476) oli roomalainen poliitikko ja sotilas. Hän hallitsi Länsi-Roomaa 475–476. Flavius Orestes oli ylhäistä syntyperää. Hän toimi diplomaattina ja Rooman edustajana Attilan hovissa. Vuonna 475 Länsi-Rooman keisari Julius Nepos nimitti hänet magister militumiksi, asevoimien komentajaksi. Flavius Orestes kuitenkin petti Neposin ja valtasi foederati-joukkojen avulla Ravennan, joka oli tuolloin Länsi-Rooman hallintokeskus. Julius Nepos joutui pakenemaan Dalmatiaan. Flavius Orestes nimitti poikansa Romuluksen Augustukseksi, ja tästä tuli Länsi-Rooman viimeinen keisari Romulus Augustus. Itä-Rooman keisari Zenon ja hänen kilpailijansa Basiliscus eivät kuitenkaan tunnustaneet vallankaappaajia. He eivät silti lähteneet sotimaan Flavius Orestesta vastaan, sillä Itä-Rooman sisällissota esti sen. Flavius Oresteen ja Romulus Augustuksen valtakausi jäi lyhyeksi. Flavius Orestes ei suostunut germaanipalkkasotureiden vaatimuksiin maapalstoista Italiassa, mikä johti kapinaan. Odovakarin johdolla germaanit vangitsivat entisen isäntänsä ja teloittivat hänet. Romulus Augustus syrjäytettiin ja Odovakar valittiin kuninkaaksi. Luokka:Roomalaiset sotilaat Luokka:Myöhäisantiikin henkilöt Luokka:Syntymävuosi tuntematon Luokka:Vuonna 476 kuolleet Luokka:Teloitetut
Željko Kalac

Zeljko Kalac (s. 16. joulukuuta 1972) on australialainen jalkapallomaalivahti. Hän pelasi Australian jalkapallomaajoukkueessa ykkösmaalivahtina. == Ura == Urallaan 202-senttinen Kalac on edustanut Milanin lisäksi Sydney Unitedia, Leicester Citya, Rodaa, Perugiaa, Kavalaa ja Hobart Zebrasia. Vuonna 2011 Kalac ryhtyi valmentamaan Sydney Unitedin maalivahteja, jossa toimi vuoteen 2015 asti ennen siirtymistään Western Sydney Wanderersin maalivahtivalmentajaksi. == Lähteet == Luokka:Australialaiset jalkapallomaalivahdit Luokka:Vuonna 1972 syntyneet Luokka:Elävät henkilöt
Hermeliinikani

Hermeliini on lemmikkikanirotu. Hermeliinin ihannepaino 0,81–1,30 kilogrammaa. Ulkomuodoltaan hermeliinit ovat pieniä ja pyöreitä. Runko on vanttera ja lyhyt, tasapaksu ja sylinterinmuotoinenWegler, 2011, s. 14–17. Niillä on pystykorvat, suuret silmät ja sirot tassut. Pää on vartaloon nähden suuri. Nenäosa on lyhyt, otsa ja kuono ovat leveitä. Hermeliinejä on myös pitkäkarvaisina, jolloin niiden turkkimuunnos on nimeltään fuchs. Värimahdollisuuksia on useita. Hermeliinit elävät keskimäärin viidestä kymmenvuotiaiksi kuten kanit normaalistikin. Poikkeuksia saattaa kuitenkin olla, ja jotkut kanit voivat elää vanhemmiksi, jopa 12-vuotiaiksi. Hermeliinit kuuluvat kääpiökaneihin ja ovatkin pienin kanirotu kääpiöjäniksen jälkeen. Muita kääpiökaneihin luokiteltavia rotuja ovat kokojärjestyksessä kääpiöjänis, hermeliini, leijonanharjas, kääpiöluppa ja kääpiöscheck. Kuten muutkin kanit on hermeliinikin kasvinsyöjä. Hermeliinin ruokavalioon kuuluu esim. kuivattu sekaheinä, raikas vesi, kanipelletti ja erilaiset vihannekset. Kanin hampaiden kunnossapitoon suositellaan, että kanille tarjottaisiin oksia järsittäväksi. Häkin on oltava tarpeeksi suuri, oli kani miten pieni tahansa. Yleinen suositus on 120 cm × 60 cm. ==Lähteet== * ===Viitteet=== ==Aiheesta muualla== *Hermeliini petsiessä *Kääpiörotuiset kanit *Suomen Kaniyhdistys ry *Suomen Kääpiökanit ry Luokka:Kanirodut
Potkunjoki

Potkunjoki on noin 40 kilometriä pitkä joki, joka virtaa Utajärven ja Vaalan kunnissa Pohjois-Pohjanmaalla. Joki saa alkunsa Vaalan ja Puolangan kuntien rajalla sijaitsevan Ylä-Potkunjärven luoteispäästä. Se virtaa Potkunsuon ja Ala-Potkunjärven kautta Utajärven Potkunkylän läpi ja laskee Utosjokeen Autionkylässä. Joen kalakantaan kuuluvat kiiski, särki, ahven ja hauki. Yläjuoksulla Potkunkylän ja Ala-Potkunjärven sekä Ylä-Potkunjärven välillä on eräkalastukseen sopivia suvanto- ja virtapaikkoja. Joki oli aiemmin yksi seudun tunnetuista uitonjoista, ja sen varrella on yhä jäänteitä uiton aikaisista rakennelmista. == Lähteet == Luokka:Utajärven joet Luokka:Vaalan joet Luokka:Ylä-Oulujoen alue
Benetton B198

Benetton B198 oli Nick Wirthin suunnittelema auto, jolla Benetton-talli kilpaili Formula 1 -kaudella 1998. Autoa ajoivat Giancarlo Fisichella ja Alexander Wurz. Kauden alussa näytti siltä, että talli voisi hyvinkin sijoittua valmistajien MM-sarjassa kolmanneksi, mutta tulokset huononivat kauden loppua kohti. Fisichellan ensimmäisestä paalupaikasta Itävallan Grand Prix’sta huolimatta talli sijoittui viidenneksi valmistajien sarjassa. ==Teknisiä tietoja== * moottori: Playlife (Renault), 71° V10 * vaihdelaatikko: Benetton 6-vaihteinen, puoliautomaattivaihdelaatikko * polttoaine: Agip * renkaat: Bridgestone ==Saavutukset== * kilpailuja: 16 * voittoja: 0 * paalupaikkoja: 1 * nopeimpia kierroksia: 1 ==Formula 1 -tulokset== (lihavointi tarkoittaa paalupaikkaa) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1998 Benetton Playlife V10 AUS BRA ARG SMR ESP MON CAN FRA GBR AUT DEU HUN BEL ITA LUX JPN 33 5. Giancarlo Fisichella Kesk. 6 7 Kesk. Kesk. 2 2 9 5 Kesk. 7 8 Kesk. 8 6 8 Alexander Wurz 7 4 4 Kesk. 4 Kesk. 4 5 4 9 11 Kesk. Kesk. Kesk. 7 9 ==Lähteet== *AUTOCOURSE 1998-99, Henry, Alan (ed.), Hazleton Publishing Ltd. (1998) ISBN 1-874557-43-8 Luokka:Formula 1 -kausi 1998 Luokka:Benettonin Formula 1 -autot
Siuronkoski

Siuronkoski on koski Nokian Siurossa. Siuronkoski kuuluu Kokemäenjoen vesistön Ikaalisten reittiin, joka on ollut yksi Suomen tärkeimpiä vaelluskalojen kutujokiaKokemäenjoki on ollut yksi Suomen tärkeimpiä vaelluskalojen kutujokia. Kosken pituus Mahnalanselästä Kuloveteen on noin 200 metriä. Putouskorkeus on noin neljä metriä. Siuronkosken yli kulkee 1902 rakennettu kivisilta, jota pitkin kulkee Nokian ja Karkun välinen yhdystie 2505. Ennen tätä paikalla oli myös kivisilta vuosina 1874–1899.Siuronkosken silta, Siuro.info Kosken yli kulkee myös Tampere–Pori-rata. Kosken yläpuolella on uimaranta. Satamia on ollut sekä kosken ylä- että alapuolellaSiuron satama, Siuro.info. Siuronkoskea pitkin kulki vuosina 1870–1973 Turun ja Porin läänin ja Hämeen läänin raja. Ennen vuotta 1870 raja oli Tammerkoskessa. Vuoden 1973 alussa kosken länsipuolella ollut Suoniemen kunta liitettiin sen itäpuolella olleeseen silloiseen Nokian kauppalaan.Hanu Tarmio, Pentti Papunen ja Kalevi Korpela (toim.): Suomenmaa 5: maantieteellis-yhteiskunnallinen tieto- ja hakuteos, s. 369. Porvoo-Helsinki: WSOY, 1973. Vuonna 1903 haki Anton Elving lupaa perustaa Siuronkoskeen puuhiomon ja vesilaitoksen. Vesilaitoksen osalta hän sai päätöksen 24.10.1906. Nokia-yhtiö rakennutti koskessa sijaitsevan vesivoimalan 1900-luvun alussa. Nykyään voimalan omistaa perheyritys Virolan puutarha. Voimalalla säännöstellään Mahnalanselän korkeutta. Voimalassa on tehoa noin 0,7 MW , eikä se estä virkistyskalastustaSiuronkoskea muutetaan, Erä-lehti 6-2011 . Siuronkoski on Pirkanmaan suosituimpia koskikalastuspaikkoja. Kalapaikan erikoisuutena on toutain, muita kaloja ovat kuha, taimen ja kirjolohi. Kuha ja toutain lisääntyvätkin menestyksekkäästi kosken alueella. Taimenen poikastuotanto on kuitenkin jäänyt vähäiseksi vuoden 2011 kunnostuksesta huolimatta. Siuronkoski on tunnettu suurista kaloistaan: * Järvitaimen 10,150 kg (9.6.2001, Suomen ennätys) * Toutain 6,020 kg (13.5.1998) * Kuha 8,04 kg (toukokuu 2015) == Lähteet == == Aiheesta muualla == * Siuronkoski * Ilmakuva Siuronkoskesta, Kansalaisen karttapaikka Luokka:Suomen kosket Luokka:Nokian luonto Luokka:Mahnalanselän lähialue‎
Baidoa

Baidoa (, ) on kaupunki Somaliassa. Se sijaitsee sisämaassa noin 260 km luoteeseen Mogadishusta. Se on Bayn alueen pääkaupunki. Se toimi aiemmin maan väliaikaishallituksen pääkaupunkina. Kesäkuussa 1999 Etiopian armeija valloitti kaupungin ajaen sieltä Eritrean tukeman sotaherra Hussein Aideedin. Sittemmin kaupungin hallinnasta taistelivat Rahanweynin vastarinta-armeijan (RRA) eri joukot. Entisen RRA:n puhemiehen Hasan Muhammad Nur Shatigududin ja pääsihteeri Shaykh Adan Madoben joukot valloittivat kaupungin Muhammad Ibrahim Habsaden joukoilta toukokuussa 2005. Somalian hallituksen parlamentti kokoontui siellä ensi kertaa 26. helmikuuta 2006. 20\. joulukuuta 2006 Islamilaisten oikeusistuinten liiton ja Somalian hallituksen joukot Etiopian panssarien tukemina ottivat yhteen 25 km luoteeseen Baidoasta.Ethiopian tanks move into battle with Somalia Islamists. Viitattu 23.12.2006. Baidoa pysyi väliaikaishallituksen hallussa Etiopian ja Ugandan joukkojen avulla, kunnes al-Shabaab-liike otti sen haltuunsa tammikuun lopussa 2009. Etiopian ja väliaikaishallituksen joukot valtasivat kaupungin helmikuussa 2012 ilman taisteluja. Baidoam ympäristö on Somalian ruoantuotantoaluetta. Vuonna 2011 alkaneen Itä-Afrikan kuivuuden vuoksi maanviljelys on vaikeutunut. Syksyllä 2019 Baidoassa oli 400 000 maan sisäistä pakolaista. Maan hallitus on rakentanut kaupungin ulkopuolelle 60 000 asukkaan asuinalueen. == Lähteet == == Aiheesta muualla == Luokka:Somalian kaupungit
Veikko Pihlajamäki (kirjailija)

Veikko Paavo Arvid Pihlajamäki (25. kesäkuuta 1921 Karkku - 20\. joulukuuta 2006) oli tamperelainen kirjailija ja Mäkelän piirin jäsen. Hänen tuttaviinsa kuuluivat muun muassa Väinö Linna ja Lauri Viita. Pihlajamäen ehdotuksesta Väinö Linnan Sotaromaani nimettiin Tuntemattomaksi sotilaaksi. __notoc__ == Teoksia == ===Omat teokset=== *Mustaa valkoisella, romaani. WSOY 1955, Porvoo. *Jetron aapinen, tekijät Veikko Pihlajamäki ja Maija-Liisa Pitkäranta. SLEY- kirjat 1981, Helsinki. ISBN 951-617-513-9. *Kuvapoika: kuvitelmia kiveä kovemmasta, romaani. Tyrvään Sanomat 1984, Vammala. ISBN 951-9352-12-0. *Egyptiläinen Jörö-Jukka / 999. painoksesta suomeksi riimitellyt Veikko Pihlajamäki., satukirja. 1993. ISBN 952-90-4902-1. *Lysti kirjasto Tampereella: juttuja Tammerkoski-lehdestä. Tampere-Seura 1997, Tampere. ===Teoksia muiden kanssa=== *Tusina kertojaa Vammalan seudulta. Toimittanut Brita Santala. Tyrvään Sanomat 1976, Vammala. ISBN 951-9352-01-5. *Veikko Pihlajamäki ja Aarne Mustanoja: Muistoja Sammaljoelta ja Vaunujoen varsilta. Tyrvään seudun Kotiseutuyhdistyksen julkaisuja LXX, 1989, Vammala. ISBN 951-9279-25-3. *Että iloni olisi tuuli joka kantaa. Toimittanut Terttu Härkönen. Mummon Kammari 2004, Tampere. ISBN 951-97039-2-6. ===Suomennoksia=== *Heinrich Hoffmann: Prinss' Grünewald ja Helmikki ja rakas aasi Lemmikki: kuvitettu satu Jörö-Jukan tekijältä. Marras Workshop 2004, Vammala. ISBN 952-99050-2-5. == Lähteet == * Pihlajamäen teoksia Luokka:Suomalaiset kirjailijat Luokka:Mäkelän piiri Luokka:Vuonna 1921 syntyneet Luokka:Vuonna 2006 kuolleet
CH Jaca

CH Jaca eli Club Hielo Jaca on espanjalainen jääkiekkoseura. Se tulee Jacan kaupungista. Seura on perustettu vuonna 1972 ja se pelaa maan pääsarjatasolla Superligassa. Se on myös kaikkien aikojen menestynein espanjalainen jääkiekkoseura. ==Saavutukset== *Espanjan mestari 8 kertaa: 1984, 1991, 1994, 1996, 2001, 2003, 2004, 2005 *Espanjan mestaruus-hopeaa 13 kertaa *Espanjan Cupin voitto 11 kertaa: 1985, 1988 ,1989, 1993, 1995, 1996, 1998, 2001, 2002, 2003, 2006 *Espanjan Cupin hopeaa 10 kertaa ==CH Jaca Euroopassa== *Euroopan Cup 1984-1985 *Euroopan Cup 1991-1992 *Euroopan Cup 1994-1995 *Euroopan Cup 1996-1997 *Continental Cup 1997-1998 *Continental Cup 2000-2001 *Continental Cup 2001-2002 *Continental Cup 2002-2003 *Continental Cup 2003-2004 *Continental Cup 2004-2005 *Continental Cup 2005-2006 ==Aiheesta muualla== *Seuran kotisivut Luokka:Espanjalaiset jääkiekkoseurat Luokka:Huescan maakunta Luokka:Superliga Española de Hockey Hielo Luokka:Vuonna 1972 perustetut urheiluseurat